Woord van die week: intelligensieFoto: Shutterstock Woord: intelligensie Betekenis: vermoë om te verstaan, skranderheid Waar kom dit vandaan? Niemand ken jou so goed soos jyself nie. Êrens in jou lewe moet jy begin weet of jy Nobelprysmateriaal is of nie. Die oorsprong van die woord is Latyn intus lego met die verstommende uitleg: “Ek lees binne my”. Enigeen wat dit kan doen, het die mag om te verstaan en iets vinnig te begryp. Bron: Dr Anton Prinsloo se boek, ‘n Dief aan die Kers – skelm woorde deur die eeue, uitgegee deur NB Uitgewers